ایشوریا راجیش

ایشوریا راجیش ہک بھارتی فلمی اداکارہ ہے جیہڑی  بنیادی طور تے تمل سنیما دے نال نال ہک ہندی فلم دے نال تیلگو تے ملیالم فلمیں وچ وی مرکزی کرداراں وچ نظر آئی ہن۔ انہاں نے اپݨے کیریئر دا آغاز بطور کمپیئر سن ٹی وی دے شو اَستّھاپوّدھُو یارُو نامی ہک تمل بان دے کامیڈی شو نال کیتا۔ ایندے بعد منّدا میِلاڑا نامی ہک رئیلٹی شو جیتݨ دے بعد اوہ اپݨی پہلی تمل فلم نیتنا اَوان (2010ء)، اَورگلُم اِوارگلُم (2011) تے بعد وچ اَٹّاکرتِی (2012) وچ امودھا دا اہم کردار ادا کیتا۔ انہاں دی پہلی ملیالم فلم جُمنتے سُویسنگل ہئی جیندے  وچ اداکار ذدالقر سلمان دے نال کم کیتا تے انہاں نے نوین پاؤلی دے نال اپݨی ݙوجھی ملیالم فلم سکھاوُا (2017ء) وچ کم کیتا، انہاں دی ملیالم فلم سکھاوا کافی پسند کیتی ڳئی۔ اوہ 2017ء وچ پہلی واری بالی وڈ فلم ڈیڈی دے ذریعے ارجن رامپال دے مدمقابل نظر آئی۔ انہاں دی ݙو فلمیں ویٹری مارن دی فلم واڈا چنائی وچ پدما دے کردار وچ اداکار دھنش دے مدمقابل تے ہک تریمت کرکٹ کھݙاڑی دے کردار وچ اپݨی سولو فلم کنا انہاں دے کیرئیر دے کیتے اہم پیشرفت ثابت تھئی۔ انہاں نے تمل ناڈو اسٹیٹ فلم ایوارڈ وچ بہترین اداکارہ دا تمل ناڈو اسٹیٹ فلم ایوارڈ سن 2014ء دی فلم کاکا مُتّئی دے کیتے حاصل کیتا۔ انہاں دی آوݨ  آلی فلم وچ گوتم مینن دی فلم دھرُو نچّھترم تاخیر دا شکار ہے۔

## ابتدائی زندگی
ایشوریا راجیش 10 جنوری 1990 کوں تمل ناڈو دے شہر چنئی وچ پیدا تھئی ہن۔ انہاں نے اپݨی تعلیم شری ویلنکنی سینئر سیکنڈری سکول تے ٹی نگر دے ہولی اینجلس اینگلو انڈین ہائیر سیکنڈری سکول تے سری ویدیانیتھن تروپتی وچ حاصل کیتی۔ ایشوریا دے پیو راجیش وی ہک اداکار ہن جیہڑے  تقریباً 54 فلمیں وچ کم کر چکیے ہن جیندے  وچ تیلگو انڈسٹری دے علاوہ شعلے تے ہم کسی سے کم نہیں سمیت بالی ووڈ دی کئی اہم فلمیں وی شامل ہن۔ ایشوریا راجیش دے ݙاݙا امرناتھ ہک مقبول عام تیلگو اداکار تے پروڈیوسر ہن تے انہاں دی ٻوا سری لکشمی وی ہک تیلگو اداکارہ ہن جیہڑی 500 توں زیادہ فلمیں وچ تریمت کامیڈین دا کردار کر چکی ہن۔

ایشوریا راجیش نے اتھیرج کالج برائے تریمتیں، چنئی توں تعلیم حاصل کیتی تے بی کام دی ڈگری حاصل کیتی۔کالج دے سٹوڈنٹ کلچرل فیسٹول دے ہک اسٹیج شو وچ کو کوریوگراف کرݨ دے کیتے انہاں نے ڈانس سکھݨا شروع کیتا تے بعد وچ انہاں نے کلائگنار ٹی وی تے ہک رئیلٹی شو منّدا میِلاڑا وچ شرکت کیتی۔ انہاں نے شو دا تریجھا سیزن جتیا تے ایندے بعد فلمیں وچ وی انہاں کوں کردار دی پیش کش تھئی۔ انہاں نے ارجن رامپال توں بالی ووڈ وچ متعارف کرواوݨ تے انہاں دا شکریہ ادا کیتا۔

## کیریئر
اپݨے کیریئر دے ابتدائی مراحل وچ، انہاں نے ٹی وی شو اَستّھاپوّدھُو یارُو وچ اینکر دی حیثیت نال وی کم کیتا۔ سن 2010 وچ، انہاں نے تمل فلم نیتنا ایوان نال فلمی کیرئیر دا آغاز کیتا تے 2014 وچ، اوہ ݙو ہفتیاں دے وقفیاں دے اندر ریلیز تھیوݨ آلی ݙو فلم، رمی تے پنیئیرم پدمینیوم وچ وجے سیتوپتی دے نال نظر آئی۔ جبکہ پہلی فلم رمی ہک دیہاتی ڈراما ہئی جیہڑا  1980 دی ݙہاکے دے پس منظر وچ تیار کیتا ڳیا ہئی تے ݙوجھی فلم پنیئیرم پدمینیوم ایں ناں دی ہک مختصر فلم تے مبنی ہئی، جیندی کہانی ہک ٻݙھے آدمی تے انہاں دی پراݨی کار پریمیر پدمنی دے آسے پاسے  ڳھمدی ہئی۔ ناقدین نے خاص طور تے رمی وچ انہاں دی اداکاری کوں سراہیا۔ ہندوستان ٹائمز نے لکھیا ہے جو اوہ "انتہائی امید افزا" ہن۔ بعد وچ ایں سال، اوہ ہک ڳاوݨ وچ نظر آئی جیہڑا  آر پتھیپن دی فلم کتھائی تھیرائی کتھائی وسنم ایاکم تے وچ شامل ہئی تے ایندے بعد بطور ہیروئن فلم تھیرودن پولیس وچ نظر آئی۔

ایشوریا دی 2015 وچ پہلی ریلیز کاکا مُتّائی ہئی۔ انہاں دی ہک کچی آبادی دے رہائشی تے ݙو ٻالیں دی ماء دے کردار کوں ناقدین نے سراہیا۔ بھردواج رنگن نے لکھیا، "ایں وچ ہر ہک دی شاندار پرفارمنس پیش کیتی ڳئی ہے... خاص طور تے ایشوریا راجیش، جویہڑی ٻالیں دی ماء  دا کردار ادا کریندی  رہی ہے"۔ ݙوجھے جائزہ نگاراں نے ݙسایا جو اوہ "بہترین" ہن، "غیر معمولی آسانی دے نال" اپݨا کردار ادا کریندی ہنتے ایہ جو اوہ "آپ کوں حیرت زدہ کر ݙیندی ہن"۔ انہاں نے تمل ناڈو اسٹیٹ فلم ایوارڈ وچ بہترین اداکارہ دا تمل ناڈو اسٹیٹ فلم ایوارڈ سن 2014 دی فلم کاکا مُتّئی دے کیتے حاصل کیتا۔ ایں سال، ایشوریا راجیش نے خود کوں اسٹیج وچ آزمایا تے اسٹیج شو سنڈریلا جینکوں "میوزیکل ڈانس ڈراما" کھیݙدے ہوئے اسٹیج دی شروعات کیتی۔

2016ء وچ ایشوریا راجیش نے 8 فلمیں وچ اداکاری کیتی۔ جیندے  وچ اراتھو سینم، ہیلو نان پی پیسورن، مانیتھن تے دھرما درائی تجارتی طور تے کامیاب فلم ہئی۔ ناقدین نے فلم دھرما درائی تے کتترامے تھنڈنائی وچ انہاں دی کارکردگی دی تعریف کیتی، جیندے وچ انہاں نے کاکا مُتّئی دے ڈائریکٹر مانی کندن دے نال ولا کم کیتا ہئی۔ اوہ انڈسٹری وچ پرفارمنس تے مبنی کرداراں وچ اداکاری دے کیتے پہلی پسند بݨ ڳئی۔ 2017 وچ، ایشوریا نے ݙو تجارتی تے تنقیدی طور تے کامیاب فلمیں جُمنتے سُویسنگل تے سکھاؤا وچ اداکاری کریندے ہوئے ملیالم فلمیں وچ انٹری کیتی۔ کاکا متائی وچ انہاں دی اداکاری کوں ݙیکھدے ہوئے، ارجن رامپال نے ایشوریا راجیش کوں فلم ڈیڈی وچ آشا گولی دے چیلنجنگ کردار دے کیتے منتخب کیتا۔ ایندے نال ہی ایشوریا نے ہندی زبان وچ قدم رکھیا تے پہلی ہندی فلم وچ انہاں دی اداکاری دے کیتے انہاں کوں پہچاݨا ڳیا۔

2018 وچ، ایشوریا راجیش سب توں زیادہ کامیاب رہی کیوں جو اوہ ایں سال دی سب توں وݙی کامیاب فلمیں دا حصہ ہن۔ انہاں نے کامیاب ترین ہدایتکاراں دے نال تعاون کیتا جیندے  وچ منی رتنم، اے ایل وجے، ہری تے ویٹی مارن شامل ہن۔ انہاں نے ہک کرکٹ کھݙاڑی دے کردار دے طور تے اپݨی سولو فلم کنا وچ اداکاری کیتی، جیہڑی شیوا کارتھیکین دی پروڈکشن ہئی۔ 2019 تک، اوہ متعدد منصوبیاں تے ہکے ویلے  کم کریندی پئی ہن۔ انہاں نے سینو رامسامی دی فلم ایدم پورول ییوال دے کیتے فلم بندی مکمل کر ڳھدی ہے، جیندے وچ اوہ پٹی مندرم (ڈیبیٹ اسپیکر) دی عکاسی کریندی پئی ہن۔ایندے نال نال گوتم مینن دی فلم 'دھرُو نچّھترم فی الحال تاخیر دا شکار ہے۔ اوہ ٹروٹ وچ ترائے فلمیں وچ سائن کرݨ دے بعد کوشلیا کرشنا مورتھری وچ وی کم کریندے ہوئے تیلگو انڈسٹری وچ قدم رکھ چکی ہن۔

## فلمیں دی فہرست
 

## بحیثیت ڈبنگ آرٹسٹ

## ایوارڈ تے نامزدگی

## حوالہ

ونکی:بھارتی زنانی ماڈل
ونکی:بھارتی اداکاراہ
ونکی:بھارتی اداکارہ
ونکی:بھارتی اداکارائیں
ونکی:بھارتی
ونکی:بھارتی اداکارائیں دی تندیر